एक बयान में गुरुवार को एजेंसी ने कहा कि कच्चे तेल के दाम में वैश्विक स्तर पर बढ़ोतरी हो रही है। वहीं, देश में खरीफ फसलों का न्यूनतम समर्थन मूल्य (एमएसपी) फसल लागत का डेढ़ गुना कर दिया गया है। इन्हीं वजहों से जीडीपी विकास दर अनुमान घटाया गया है। एजेंसी ने कहा कि कारोबारी संरक्षणवाद के चलते दुनिया की कई अर्थव्यवस्थाओं के बीच तनातनी दिख रही है, जिसका खामियाजा भारतीय बाजार को भुगतना पड़ सकता है। इसके अलावा घरेलू बैंकों के फंसे कर्ज (एनपीए) की हालत में निकट भविष्य में सुधार होने के कोई संकेत नहीं हैं।